Hoolimata mõne riigi jõukusest (samas osa on meeletult vaesed) ajab juba üksnes konkurents töökohtade pärast noored  Euroopasse või kaugemale tööd otsima. Teisi tõukavad tagant vaesus, poliitilised konfliktid ja sõda. Nagu hiljutised sündmused Suurbritannias noorte moslemitest arstidega on näidanud, vajab demograafilise väljakutse ees seisev Lääs neid töötajaid. Lääs vajab teiste rahvaste lapsi ja vajab neid üha rohkem ja rohkem. Ja kui sa vajad inimeste viljakust ja tööjõudu, pead sa aktsepteerima ka nende uskumusi ja väärtushinnanguid. Seega võib neil õigus olla, kes näevad Euroopat sel sajandil "Euraabiaks" muutumas, koos  kõigega, mida see üleilmse poliitika jaoks tähendab.